JohanHeinsen/ENO huggingface dataset:
Aarhuus Stifts-Tidende, 1841-01-06
Finantsregnskabet for 1839, som nu er afsluttet og meget snart vil blive offentliggjort, viser et saare heldigt Resultat, idet Finantsoverballancen i dette Aar andrager over 2 Millioner Rigsbankdaler. (S. Bl.)
Aarhuus Stifts-Tidende, 1841-01-06
Budgettet for 1841 er under Arbeide og vil blive offentliggjort i Løbet af næste Maaned. (S. Bl.)
Aarhuus Stifts-Tidende, 1841-01-06
Angaaende et Normal=Gage-Reglement for det kgl. danske Cancellie har Hs. M. under 31te Decbr. givet allerhøieste Bestemmelse. (S. Bl.) Tre nye Love ere udfærdigede under 16de ds. nemlig: 1) Forordn. ang nødvendig Appel i criminelle Sager; 2) Placat indeh. en authentisk Fortolkning af Lovens 45-1; og Placat at Bønderkarle, som have opnaaet 28 Aars Alder kunne frit ernære sig paa lovlig Maade, dog at det paasees, at denne Frihed ikke misbruges til Løsgjængerie. Alle disse Anordninger ere aldeles overeensst. med de Stænderforsamlingerne forelagte Udkast, hvori ingen Forandring af disse er foreslaaet, hvorimod Stænderne havde forkastet de i denne Retning fremsatte enkelte Forslag. (Brig. Td.)- En Sag, som i sin Tid vakte almindelig Opmærksomhed, er i Forgaars bleven paadømt ved Landsoverretten, nemlig den af Justitien anlagte Sag mod Andr. Neumann og hans Hustrue. Ved Dommen tilfandtes Neumann 5 Aars Forbedringshuusstraf for Hælerie og for paa en bedragelig Maade ved sin Kones Utugt at have tilvendt sig Penge samt for at have indgivet falsk Klagemaal, hvorhos han frifandtes for Actors videre Tiltale for Bedragerie, falske Attester, samt for at have villet forlokke anden Mands Tyende. Neumanns Hustrue idømtes 3 Aars Forbedringshuusarbeide for Tyverie og Hælerie samt for ved Utugt paa en bedragelig Maade at have tilvendt sig Penge. (Brig. Td.)
Aarhuus Stifts-Tidende, 1841-01-06
Jgaar bivaanede Dr. Maj. Kongen og Dronningen Høimesse-Gudstjenesten i Frue Kirke, og om Eftermiddagen var Hs. Maj. Dronningen i Vartou Kirke. Hs. Kgl. H. Kronprindsen ventes hertil i disse Dage, og det hedder, at her gjøres Forberedelser til ved et Bal at celebrere vor tilk. Kronprindsesses Fødselsdag den 10de Januar. (Md.) Jgaaraftes høitideligholdt Publicum og kgl. Skuespiller Rosenkilde selv dennes 25de Skuespiller aar ved en Aftenunderholdning til Fordeel for ham. Huset var propfuldt og gjenlød af stærke Bifaldsraab, da den yndede Kunstner første Gang traadte fremDet Mærkeligste denne Aften frembød var forøvrigt nogle Scener af Vctor Hugo's Angelo, Tyran af Padua, der udførtes af vore første tragiske Kunstnere ligesom ved nogle foreg. Aftenunderholdninger; thi saavidt er det kommet med Tragoedien herpaa Theatret, at den kun kan prodnicere sig seeneviis og saaledes saagodtsom paatrænges Publicum. Opføres en heel Tragoedie, kan man være viis paa, at Huset er næsten tomt, allerede naar den næste Gang gaaer over Scenen.
Aarhuus Stifts-Tidende, 1841-01-06
Uagtet de gjentagne Confiscationer og det idelige Vagthold var det dog lykkedes Commissionstidendens Entrepreneurer flere Gange i forrige Uge at lade udgaae Nummere fulde af Avertissementer, uden at det vidstes hvor Trykkestedet var og hvor de kom fra. Men i Løverdags opdagede endelig Politiet, at der var opstillet en Presse paa Silke= og Klædehdl. Larsens Bopæl og at Bladet trykkedes der. Pressen blev da forstyrret, og man haaber, at dette Uvæsen, dermed skal have Ende. (Md.)Der har maaskee ikke nogensinde været saa stor en Violinspiller heri Byen som i denne Tid, nemlig Hr. Francois Prume, der baade i Tone, Færdighed og smagfuldt Foredrag overgaaer alle de store Virtuoser, vi i de senere Aar have hørt her, selv ikke Ole Bull undtagen. Han skal meest af alle nulevende Kunstnere nærme sig Paganini. Den første Concert, han gav her i Søndags, var kun lidet besøgt, thi han havde forsmaaet at lade sig udbasune iforveien og vilde ikke forinden aflægge nogen Prøve paa sit Talent. Men han henrev sit Publicum saaledes, at nu Alle sukke efter den Lykke at faae ham at høre. Han har ogsaa ifinde at give et Par Concerter endnu, men da han hverken kan faae det Kgl. eller Hoftheatret, har han bestemt at give dem i Ridehuset paa Christiansborg, hvor ellers de 65 Hoboister, spille, og vil ansætte billetten til 1 Rbdlr. (Md.)J Torsdags feirede en almeenagtet Mand, Etatsraad Jonas Gedde, sit 50aarige EmbedsJubilæum. Den 31te Decbr. blev han ansat som Copiist under Admiralitetet, og har siden 1813 været Contoirchef under samme Collegium. – Fra Cölln haves Efterretning om, at Commandeur i Søe=Etaten, Donner, der forrige Sommer var reist herfra til Ems for sit Helbreds Skyld, er død i Cölln den 25de Decbr. af en Hjerteopløsning", Hans Enke, der ledsagede ham, er en født Bülow.
Aarhuus Stifts-Tidende, 1841-01-06
Nykjøbing paa Falster. Første Juledag indtraf den meget sørgelige Begivenhed, at den saa almindelig agtede og afholdte Proprietair Nissen til Budderupgaard, ved om Aftenen at kjøre hjem fra et Besøg i Ønslev Præstegaard, væltede med Slæden, hvorved han forslog sig saa voldsomt, at han døde to Dage efter Ogsaa hans Kone, der befandt sig med ham paa Slæden, skal have faaet en Contusion i Hovedet. (L. F. Av.)
Aarhuus Stifts-Tidende, 1841-01-06
Handels=Efterretninger. Den sidste Kornberetning fra Hamborg (2den Jan.) lød saaledes: Hvede holder sig, Rug trevent, Byg og Havre uforandret. J det Hele taget: ingen synderlig Omsætning. I Christiania vare de seneste Kornpriser: Rug 3 Spd., Byg, 2 Spd., og Malt 2 1/2 Spd. Tdn.
Aarhuus Stifts-Tidende, 1841-01-06
Befordringer og Afgang. Første Toldinspecteur i Kjøbenhavn, Justitsraad Øckenholt, i Naade efter Ansøgning entlediget. Sognepræsten for Blegind og Hørning Menigheder under Aarhuus Stift, P. Schinnerup, allern, beskikket til tillige at være Provst for Hjelmslev og Gjern Herreder under Skanderborg Amt. Cand. th. P. Bruun til pers. Capellan for Nors og Tved M. i Aalborg Stift; forhenv. person. Capellan D. Jacobsen til pers. Capellan for Marstal M. paa Ærøe, Vagtmester ved Livgarden til Hest, C. Prehn, Dannebrogsmand, til Lærer i Gymnastik, Ridning og Dands ved Sorøe Academie.
Aarhuus Stifts-Tidende, 1841-01-06
Ledige Embeder. Tre Controlleur=Poster paa Bornholm: J Nexøe Gage 450; i Svannike 350, og i Hasle 500 Rbd.
Aarhuus Stifts-Tidende, 1841-01-06
Dødsfald. Cancelliesecretair Clemens, Marie Omoth f. Rauch, Præste=Enke Marie Dresing f. Rubeck, Kobbersmed Becker, Marie Bruun, Skipper Lind, Nielsine Lundberg, Alle i Khvn. Forhenv. Forpagter Lund paa Egholm (Grev Rabens Svigerfader) paa Slottet Aalholm.
Aarhuus Stifts-Tidende, 1841-01-06
Copulerede i Aarhuus den 5te Januar: Hr. Skolelærer Jens Bering af Vibye og Jomfrue Dorothea Magdalene Lassen. Skolebud H. P. Mørring og Mette Marie Wittrup. Aarhuus, den 6te Januar 1841. Ligesom den Dygtighed og Samvittighedsfuldhed hvormed vor Byes Stænderdeputerede: dHrr. Cancelliraad og Raadmand Funder samt Justitsraad, Ridder og Borgemester Fleischer, ogsaa i den nu tilendebragte Session, have røgtet deres hæderlige Kald, har fundet almindelig og velfortjent Erkjendelse, saaledes var det naturligt, at denne søgte en Leilighed til at udtale sig i en høitidelig Hylding. Ved et i denne Anledning i Selskabet Polyhymnias store og smukke Locale foranstaltet Festmaaltid, der fandt Sted i Mandags og bestod af over hundrede Couverts, tolkede Hr. Politiassistent Procurator Nielsen, i et ligesaa sandt som smukt og veltalende Foredrag, de Deputeredes Fortjenester ikke blot af det indskrænkede Samfund som har valgt dem, men af hele Fædrelandet, og udbragte, (efter en dertil forfattet Sang) under de Tilstedeværendes enthusiastiske Jubel, en Togst for hine Sandhedens og Rettens og Frihedens ufortrødne Forkæmpere, der besvaredes hjerteligt og skjønt af Hr. Cancelliraad Funder. De øvrige Skaaler udbragtes i følgende Orden: For Kongen!" (hvormed Festen aabnedes, efter en dertil passende Sang), udbragt af Hr. Cancelliraad Engelsted. "Stænderinstitutionens forevigede Stifters, Frederik den Sjettes Minde!" ved Hr. Kjøbmand og Borgercapitain C. Bentzen (ligeledes efter en dertil afsjungen Sang). Alle Skaaler, bleve ledsagede med Forsamlingens Hurraraab, undtagen den sidstnævnte, hvorefter der paafulgte en sørgelig vemodig Taushed. Efter at Skaalen var udbragt for Byens tvende Deputerede, som ovenmeldt, blev der af samme Proponent udbragt en Togst for de andre Herrer Deputerede som vare indbudne til Festen. Derefter udbragtes Skaaler for den kgl. Commissarius Hr. Conferentsraad Ørsted (ved Hr. Oberst, Ridder og Borgerrepræsentant Høegh Guldberg); for "Stænderforsamlingernes hidtilværende Præsident, Hr. Professor Schouw(ved Overkrigscommissair Elmquist), for Skattebevillings-Committeen" – hvoraf tvende Medlemmer befandt sig i den nærværende Forsamling: dHrr. Otterstrøm og Fleischer – (udbragt af Hr. Consul Herskind, som Hr. Bankkasserer Otterstrøm besvarede, paa Committeens Vegne, i et færdeles hjerteligt Foredrag. Endvidere for Danmarks Fremtid (ved Hr. Pastor Fønss); for Trykkefriheden" (ved Hr. Adjunct Røgind); for "Oplysningen" (ved Hr. Kjøbmand C. Bentzen); for lovbunden Frihed (ved Hr. Landsoverretsprocurator Dahl); for Aarhuus By, (efter en hertil af Hr. Rector Blache forfattet Sang) udbragt af Hr. Justitsraad Fleischer, der saalunde tolkede sine Følelser for denne Byes Jndvaanere, at Forsamlingen, uvilkaarligt udbrød i et mangefold gjentaget Hurraraab. Blandt flere derefter udbragte Skaaler vare for den frimodige og folkesindede Stænderrepræsentant Oberst v. Brock i Randers, for Damerne", Festens Bestyrere", Sangenes Forfattere, osv. Festen var begyndt om Eftermiddagen Kl. 3 og varede ved til Midnat, fra først til sidst besjælet af een Følelse: "Kjærlighed til Konge- og Fædreland!"¬
Aarhuus Stifts-Tidende, 1841-01-06
(De ved denne høitidelige Borgerfest afholdte Taler og afsjungne Sange skulle muligt blive senere meddeelte. Ved Raadstuesamlingen i Mandags, der aabnedes med en Tale af Borgemesteren Hr. Justitsraad Ridder Fleischer, blev valgt to nye Borgerrepræsentanter, nemlig dHrr. Kjøbmand P. Sabroe og Dreiermester J. Lisberg. (De Afgaaende vare dHrr. Kjøbmand Busche, og Guldsmed Høgh). Tillige valgtes som Ligningsmænd dHr. Snedkermester Bech, Marschandiser Schaarup, Garvermester Kyster og Muurmester Lund.
Aarhuus Stifts-Tidende, 1841-01-06
Det første hertil i Aar ankomne Skib var Jagten Adonis", ført af Skipper Tanggaard, der igaar indtraf fra Kjøbenhavn. Søen er her endnu aaben indtil Mindehovedet. J Slutningen af næste Uge kan det Müllerske Skuespillerselskab ventes hertil. Til Vælgerne i Sønder= og Nørre-Herred.
Aarhuus Stifts-Tidende, 1841-01-06
(Jndsendt.) Vore Deputerede ere hjemkomne fra det tredie Stændermøde, og om kort Tid skulle vi atter vælge den Mand, som i de næste 3 Møder skulle frembære vore Ønsker og Forhaabninger for Folkeraadet. J de foregaaende Møder var en Sag for, som var af høieste Vigtighed for vor med Hartkorn saa ubegribeligen haardt betyngede Egn, det var Matriculsagen. Vi have seet Udfaldet og have Grund til at klæde os i Sorg. Hvad vor Deputeret i denne og flere Sager haver virket for os, vide vi ikke. Nu skal han have erklæret, at han ikke vil modtage noget nyt Valg. Vi sørge ikke derøver! Vi ville vælge en Anden; men vi maa være betænkt derpaa itide. Den Liste der foreligger os, lover ikke stort. Efter vore Stænderlove er det vanskeligt, om ikke umuligt, for Bondestanden at blive repræsenteret. Ofte er Peder Wintherre og Jespere valgbare tilligemed flere Lignende, som forbigaaes, imens en Dalgas og andre duelige Mænd, ikke ere det. En duelig Mand i Besiddelse af det fornødne Hartkorn er allerede vanskelig og eftersom der meere og meere speculeres paa Udparcellering umulig at finde. En Proprietair frygte vi, af gode Grunde, for at vælge. Jmidlertid findes i vor Egn en Mand, som jeg vilde anbefale mine Medvælgere at være opmærksom paa, og denne Mand er Hr. Krigsassessor Secher til Wede.
Aarhuus Stifts-Tidende, 1841-01-06
Bekjendtgjørelser. Slægt og Venner bringes herved det sørgelige Budskab, at min dyrebare, trofaste og uforglemmelige Hustrue, mine 5 smaae uopdragne Børns kjærlige Moder, Jacobine Malling, fød Schmidt, den 3die dennes omskiftede Tiden med Evigheden, i hendes blomstrende Alders 27 Aar. Enhver der kjendte den Hedenfarnes stille huuslige Dyder og vores 6 1/2 Aars lykkelige Ægteskab, vil nogenlunde kunne vurdere det store Tab jeg og min talrige Børneflok har lidt ved hendes uventede Bortgang, og forene sin Bøn med min, at Gud vil give mig Kraft til at bære det tunge Kors, han i sin urandsagelige Viisdom paalægger mig. Aarhuus, den 4de Januar 1841. Niels Malling. Brandassuraner Foreningen for rørlige Eiendele i Nørre-Jylland. Directionen er af Foreningen bemyndiget til i Fremtiden at optage de nye Medlemmer der maatte melde dem og imod hvilke den intet finder at erindre. Men for at see en bestemt Forretningsgang indført, ønsker Directionen kuns at modtage Begjæringer m.v. gjennem de respective Districtsforstandere, og tillader sig derfor at anmode de Landmænd, der maatte attraae Optagelse i Foreningen, og som boe i de Districter hvori Forstandere ere ansatte, derom at melde dem for disse, og kun fra de Egne hvor ingen Districtsforstandere haves, at henvende dem directe til os. Foreningens løbende Risico er for Tiden 1,072,688 Rbd. Sølv.
Aarhuus Stifts-Tidende, 1841-01-06
J Directions=Mødet, den 2den Januar 1841. Jngerslew. Watt. Nyholm.
Aarhuus Stifts-Tidende, 1841-01-06
Tirsdagen den 19de Januar d. A., Formiddag Kl. 10, bliver, i Krekjer Skov under Moesgaard Gods, afholdt Auction over endeel Bøge tjenlige til Gavningstræ, Elle og Esk m. m. staaende paa Roden, saavelsom over noget Udluftning. Mødestedet er ved Skovfogedhuset. Lysthavende indbydes. Det bemærkes: at Veien til Skoven i denne Tid sættes i Stand og vil blive glort behørig færdig inden Auctionen. Hads & Ring Herredscontoir, den 2den Januar 1841. Lanng.
Aarhuus Stifts-Tidende, 1841-01-06
Jfølge det Kongelige Rentekammers Forlangende, bliver den Hans Jacobsen Loft tilhørende, den Kongelige Kasse for resterende Skatter og Afgivter adjudicerede Gaard i Nørresnede By og Sogn, Wrads Herred, med underliggende Eiendomme sammesteds, af Hartkorn Ager og Eng 5 Tdr. 1 Skp., opbuden til Bortsalg ved Auction, som afholdes paa nedennævnte Herreders Contoir i Brædstrup, Løverdagen den 9de Januar 1841, Kl. 10 Formiddag. Conditionerne ere til Eftersyn her paa Contoiret, og ville iøvrigt blive bekjendtgjorte ved Auctionen, hvortil Lysthavende herved indbydes. Thyrsting og Wrads Herreders Contoir, den 15de December 1840. Wittusen.
Aarhuus Stifts-Tidende, 1841-01-06
Auction over Halvbløds=Hingste. Den 19de Januar 1841 bliver fra afdøde Agent Ol des Establissement, paa dennes Gaard Neuenbrock ved Trykt i Aarhuus Stiftsbogtrykkerie. Jtzehoe i Holsteen, ved offentlig Auction bortsolgt to og tyve store og stærkbenede Halvblods=Hingste. Da disse Hingste ere almindelig anerkjendt at have gavnet meget som Beskelere, hvilket deres gode Afkom viser, saa entholder man sig fra al videre Anbefaling, og kunne derfor enhver Liebhaver forinden Auctionen tage den i Øiesyn. Fiint poleret Krudt, Slang Krudt, engelske Patent Hagel, sælges til billige Priser af S. Herskind. Flere Slags fine & ordinaire Røgtobakker, do. Skraa tobak, samt fine Lafama-Cigarer er nylig arriveret, og sælges billig af S. Herskind.
Aarhuus Stifts-Tidende, 1841-01-06
Nye Mallaga Rosiner, franske Svedsker, Coren den Caroline=Riis, lys Havannah=Sukker, sælges til billige Priser af S. Herskind.
Aarhuus Stifts-Tidende, 1841-01-06
Gode Hareskind, kjøbes til 28 s. Stykket, af Brendstrup, Hattemager. At jeg har etableret mig heri Byen paa Frederiksgade som Garvermester, anbefalende mig til de Ærede, saavel Jnden som Udenbyes, der vil forunde mig deres Søgning, med alle til Faget henhørende Artikler, tillader jeg mig herved at bekjendtgjøre, forsikkrende Enhver gode Vare og reel Behandling, hvilket altid skal være Formaalet for mine Bestræbelser. Det bemærkes: at jeg ogsaa kjøber alle Slags Huder, og Skind. Aarhuus, den 4de December 1840. C. F. Wissing, Garvermester. Breve til Undertegnede bedes fra Nytaar adresserede pr. Ebeltoft. Lykkesholm, den 26de December 1840. J. S. Eilersen.
Aarhuus Stifts-Tidende, 1841-01-06
Paa Grund af anden Bestemmelse, agter Undertegnede at sælge sin iboende Gaard heri Byen, No. 49, bestaaende af 30 Fag Huus Egebindingsværk, med tilliggende Jorder, Alt i god Stand. Om ønskes, kan medfølge et complet Brændeviins=Tøi Lysthavende indbydes. Skanderborg, den 1ste Januar 1841. N. Fregerslev. En Jordlod paa Wormstrup Mark, i Malling Sogn, paa 10 eller 12 Skpr. Hartkorn, hvorpaa kan avles en halv Snees Læs Høe, med Tørveskiær og Træbrændsel, hvortil ogsaa kan faaes 6 Fag nyt Huus, er at faae tilkjøbs af Jacob Paulsen, i Wormstrup, Ning Herred.
Aarhuus Stifts-Tidende, 1841-01-06
Jmod særdeles betryggende Sikkerhed i en Kjøbstad Eiendom, der foruden Bygningerne, som udgjøre omtrent 80 Fag Huus, har et Tilliggende af Jorder omtrent 23 Tdr. Land, og et betydeligt Brænderie-Jnventarium, ønskes et Laan, saasnart muligt, af 5000 Rbd. Reflecterende ville behageligst herom henvende sig til Undertegnede, der meddeler nærmere Oplysning. Aarhuus, den 14de December 1840. Brendstrup. Til førstkommende Paaske=Flyttetid 1841 kan en godt Leilighed for en Kjøbmand, eller anden betydelig næringsdrivt, i en Gaard nær ved Torvet i en af Sjællands Kjøbstæder, erholdes til Leie paa fordeelagtige Vilkaar. Leiligheden bestaaer af 2de Stuer paa ialt 5 Fag, Kjøkken, Spisekammer, Sovekammer, Portindkjørsel, samt Leilighed til Pakhuus m.v. Det nærmere erfares hos Bager O. Hansen i Ringsted. En Bødker, forsynet med gode Anbefalinger, kan til 1ste Mai næstk. erholde Plads paa en Hovedgaard. Hvor, erfares ved at henvende sig til denne Avis=Expedition.
Aarhuus Stifts-Tidende, 1841-01-06
J Hr. Skrædermester Funchs Sted paa Frederiksgade, ved Siden af Hr. Kjøbmand Christensen, er nederste Etage at faae til Leie til førstkommende Flyttetid, naar man derom henvender sig til Enkemad. Brandt, boende i Engels Gaard paa samme Gade.
Aarhuus Stifts-Tidende, 1841-01-06
Rettelse. J Digtet Alpehornet (see den sidste Avis for 1840) er indløbet den meningsforstyrrende Trykfeil, at der 2den Str. 6 Linie staaer, hver dets Dage, istedetfor hvor dets Dage osv., som herved rettes. Hermed et Følgeblad.
Aarhuus Stifts-Tidende, 1841-01-08
1841 No 5.
Aarhuus Stifts-Tidende, 1841-01-08
Fredagen. den 8de Januar. Den til Forsendelse med Brevposterne Kongelig allernaadigst alene privilegerede Stifts-Tidende. Aarhuus Redigeres og udgives 4 Gange ugentlig af Overkrigscommissair J. F. Elmquist.
Aarhuus Stifts-Tidende, 1841-01-08
Nyheder fra Udlandet. Et til Syrien med Depescher til Jbrahim Pascha afsendt Dampskib, var den 7de December kommen tilbage igjen til Alexandrien med den Besked, at Jbrahim og hans Armee var ikke at finde. Samme Dag ankom der en Koureer fra Jbrahim, som meldte sin Fader, at han var paa Hjemtouren med hele sin Armee, hvis Styrke han angiver til 45,000 Mand.
Aarhuus Stifts-Tidende, 1841-01-08
Mehemed Ali har nu ogsaa indgaaet de ham af Admiral Stopford (som havde faaet en speciel Ordre desangaaende fra den brittiske Regjering) foreslagne Vilkaar, inden tre Dage at erklære, om han, imod at beholde Ægypten, vil strax underkaste sig, tilbagelevere den tyrkiske Flaade og ubetinget rømme Syrien.
Aarhuus Stifts-Tidende, 1841-01-08
J Constantinopel er den 8de Decbr. i et stort Conseil af de fremmede Gesandter, som bivaantes af alle Portens Ministre, besluttet: ikke at antage Mehemed Ali's Underkastelse. Den østerrigske Flaade bliver Vinteren over i det adriatiske Hav Keiseren af Marocco skal paa det bestemteste have nægtet at give Frankrig nogen Satisfaction fordi man havde mishandlet dets Consul, ja endog besvaret dets Forlangende med at jage alle franske Undersaatter ud af Riget.
Aarhuus Stifts-Tidende, 1841-01-08
England har sluttet sig til Preussens og Østerrigs Forestillinger mod Frankrigs bevæbnede Fred og truet med en betydelig Forøgelse af den brittiske Sømagt. Sun vil vide, at der udrustes 8 a 9 Linieskibe og nogle Fregatter, for at krydse i Kanalen. Den franske Regjering har (ifølge Bladet Times vægret sig ved at opfylde de forbundne Magters Forlangende: at standse med Rustningerne, deels fordi Europas Tilstand er endnu for lidt beroliget, deels fordi Stemningen hos det fr. Folk i dette Øieblik er afden Art, at den ikke tillader det. Jfølge en hollandsk Avis skal Ludvig Philip have besluttet, hellere at nedlægge Kronen, end at begynde en Krig, hvis Følger ville blive uberegnelige. J Paris troer man ikke, at det fredeligtsindede fr. Kabinet vil holde sig til Kamrenes Slutning.
Aarhuus Stifts-Tidende, 1841-01-08
J Kongeriget Polen skal der til Foraaret (ifølge en Beretning fra Berlin) staae forsamlet en slagfærdig Hær paa 150,000 Md.
Aarhuus Stifts-Tidende, 1841-01-08
Det tydske Forbundskontingent skal være complet opstillet først i Marts. J det Nassauiske er skeet Opraab til Frivillige, især forhenv. Militaire.
Aarhuus Stifts-Tidende, 1841-01-08
Det er overdraget den preuss. General v. Boyen, at udkaste Planen til Observationskorpsets Opstilling &c.
Aarhuus Stifts-Tidende, 1841-01-08
Fædrelandet. Kjøbenhavn, 5te Januar. Endeel Bønder i det 6te og 7de Landdistrict (i Sjælland) have i oprigtig Eenfoldighed forespurgt sig, om det ikke kunde gaae an, ved deres forestaaende Stændervalg, at stemme paa Kongen, i hvilket Fald de have yttret, helst at ville vælge Hs. Majestæt, i hvis Hænder de troe deres Sag bedst bevaret. (Dagen.)
Aarhuus Stifts-Tidende, 1841-01-08
Hs. Maj. har allernaadigst udnævnt Livlæge, hos Hs. K. H. Enke=Hertuginde Louise Augusta af Slesvig=Holsteen=Sønderborg-Augustenborg, Dr. H.W. Hinrici, til Ridder af Dannebrogordenens 4de Klasse. (Brig. Td.)
Aarhuus Stifts-Tidende, 1841-01-08
Det er ved allerhøieste Resolution afgjort, at Jndskrænkninger ved Kystpolitiet i Sjælland skulle finde Sted. (S. Bl.)¬
Aarhuus Stifts-Tidende, 1841-01-08
J den kgl. Bekjendtgjørelse om de foregaaende Collegie-Reformer hedder det: "at Hs. M. har taget under nøieste Overveielse, hvorledes Forbedringer i Statsforvaltningen, sigtende til at indføre en større Simpelhed i Forretningsgangen, og derved fremme Sagernes Afgjørelse, kunde være at iværksætte." Af samme erfares, at Finantsvæsenet skal fremtidigen bestyres af Finantsministeren, 3 Deputerede og en Assessor, Denne dog uden Underskrift: Directionen for Statsgielden og den synkende Fond skal bestaae, foruden af Finantsministeren og Conferentsraad Holten, der forestaaer de udenlandske Betalinger, endv. af 3 Medlemmer, hvoraf Een bestyrer Dep. for Statsgjeldsvæsenet, Een Dep. for Activerne i Danmark, og Een for Hertugdømmernes. Af samme Bekjendtgjørelse erfares, at Chargerne som Directeurer i Rentekammeret og Generaltoldkammeret kun ere at ansee som midlertidige. (Dagen.)¬
Aarhuus Stifts-Tidende, 1841-01-08
- Udgifterne i Anledning af høisalig Kong Frederik den Sjettes Død og Bisættelse have udgjort et Beløb af i det Hele 59,859 a 65 s., altsaa ikke fuldt 60,000 78. Udgifterne i Anledn. af Dr. M. Sølvbryllupsfest paa Christiansborg den 22de Mai have andraget 10,501 1 26 s, og Udgifterne i Anledning af de standinaviske Naturforskeres Ophold i Khvn, sidstafvigte Sommer 1,709 68 s. Denne Detail meddeles paa Grund af de overdrevne Rygter og disse Udgifters Størrelse, der hidtil have circuleret i Publikum. (Dagen.)
Aarhuus Stifts-Tidende, 1841-01-08
Fra vor berømte Landsmandinde Lucile Grahn har Dagens Redact, modtaget en Skrivelse, dat. Paris den 17de Decbr. 1840, hvori hun melder, at hendes Læge, Dr. Liprani, har forsikkret hende, at hun snart vil kunne paany dyrke sin Yndlingskunst, og haaber da, ved et kort Ophold at kunne gjenhilse hendes kjære Kjøbenhavn, naar hun tiltræder den Kunstreise, som blev afbrudt ved hendes Sygdom.